હિરો એન્ટરપ્રાઈસના સુનિલકાંત મુંજાલ અને ડાબર ગ્રુપના બર્મન ફેમિલીએ ફોર્ટિસ હેલ્થકેરને ટેકઓવર કરવા માટે કરેલી સંયુક્ત બિડ પાછી ખેંચી લીધી છે અને આ રેસમાંથી બહાર નીકળી ગયા છે, જેને કારણે આશ્ચર્ય સર્જાયું છે. બીજી તરફ મલેશિયાની હેલ્થકેર કંપની આઈએચએચ હેલ્થકેરે ફોર્ટિસ હેલ્થકેરને ટેકઓવર કરવા માટે મંગળવારે તેના બોર્ડને નવેસરથી બિડ આપી હતી. આ ઓફર ૧૬ જુલાઈ સુધી માન્ય રહેશે. તેને પગલે ફોર્ટિસનો શેર મંગળવારે છ ટકાથી વધુ ઉછળી ગયો હતો.